als_Latn dik_Latn azb_Arab
Njësia numër 3 në kryeqytet ishte ndalesa e rradhës e Partisë për Drejtësi Integrim dhe Unitet.
Kreu i PDIU-së, Shpëtim Idrizi, gjatë një takimi me banorët e zonës tha se duhet të mbështetet biznesi, në mënyrë që të rritet punësimi dhe zhvillimi ekonomik.
Sipas tij nevojitet një sistem fiskal i drejtë për të stimuluar ekonominë.
Idrizi: “Sistemi ynë fiskal vazhdon të jetë një sistem i deformuar, është një sistem etatist. Sistemi fiskal nuk është gjobë për biznesin, nuk është që të marrin taksidarët aq sa i duhet për shtetin. Jo. Sistemi fiskal është një instrument ekonomik në duart e shtetit shqiptar në radhë të parë për të mbështetur biznesin dhe për të bërë politika ekonomike. Por çfarë ndodh sot? Taksidarët vijnë në dyert e kujt?
Tek ata njerëz që punojnë çdo ditë, njerëz të cilët rropaten për të bërë biznes, për të siguruar bukën e tyre, për të punësuar të rinjtë dhe prandaj ky sistem fiskal i deformuar nuk mund të jetë armiku i tyre. Sepse taksat janë kontribut për shoqërinë dhe duhen mbështetur me politika të gjithë ata që me punë të ndershme, me biznesin e tyre jetojnë përditë, e punësojnë njerëz. Ky këndvështrim etatist karshi biznesit është një ndër gabimet më të mëdha që bëhet.
Në çdo vend të botës është biznesi, ekonomia e tregut që sjell rritjen e punësimit. Jemi në demokraci dhe vetën ekonomia e tregut, biznesi, njerëzit e respektuar të punës, janë ata që do ta zhvillojnë këtë vend. Ne jemi krah biznesit, për një sistem fiskal shumë më të drejtë, për një sistem fiskal i cili stimulon ekonominë, por edhe për një zhvillim të qëndrueshëm ekonomik. Në këtë mënyrë mund të rritet edhe numri i të punësuarve”.
Kryetari i PDIU-së iu bëri thirrje qytetarëve që të votojnë nr.13, pasi siç tha Idrizi, kjo parti është jo vetëm e çështjes kombëtare por edhe interesit qytetar.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn ind_Latn als_Latn